353 



sig ikke til Dextrindannelsen. Umiddelbart efter denne 

 gaaer Dextrinet under Optagelsen af Vandets Bestanddele 

 over til Maltsukker. Det er mærkeligt, at en aldeles 

 analog Omdannelse kan fremkaldes ved fortyndede Syrer. 

 Koger man saaledes Stivelse med en meget fortyndet 

 Opløsning af Svovlsyre, omdannes den til Druesukker, der 

 har samme chemiske Formel som Maltsukker og i alle 

 Henseender viser saa stor Lighed med dette, at de kun 

 ved en enkelt fysisk Egenskab kunne adskilles. Svovlsyren 

 bliver ved denne Proces aldeles uforandret; den virker 

 altsaa ved Contact, og da Svovlsyre under andre Betin- 

 gelser danner en Forbindelse med Druesukker, kan Fæno- 

 menet paa samme Maade som ovenfor forklares ved en 

 svag Affmitetsvirkning. Da nu Maltsukker uden fortyndede 

 Syrers Indvirkning omdannes til Druesukker, tør det maa- 

 skee endog antages, at Svovlsyrens Virkning er aldeles 

 analog med Diastasens, saameget mere som Syren, før den 

 omdanner Stivelse til Druesukker, forandrer den til Dex- 

 trin, saa at Processen altsaa gaaer den selv samme Vei, 

 som naar man anvender Diastase. Vi slutte derfor, at 

 ogsaa dennes Virkning beroer paa Affinitet, om vi end 

 paa Grund af vore mangelfulde Kundskaber ikke nærmere 

 kunne bestemme dens Yttringsmaade. 



Ligesaa tydeligt fremtræder en saadan Overensstem- 

 melse ved den Gæring af de fede Legemer, der skyldes 

 Bugspyttets og Galdens forenede Virkning. Ved denne 

 spaltes Fedtstofferne i fede Syrer og Glycerin, idet de 

 optage en vis Mængde Vand, hvis Bestanddele gaae ind i 

 de nye Legemers Sammensætning. Denne Virkning be- 

 roer navnlig paa et eiendommeligt Gæringsstof, Pankreatin, 

 som man let kan udfælde af Bugspyttet ved Vinaand og 

 rense ved gjentagen Opløsning i Vand og Fældning med 



